Grønnemose den 11.august 2014

Aftale imellem Lærkeskolen og Rørup Sogneforening.

Ifølge aftale udfører sogneforeningens onsdagshold vedligehold af flg. arealer:

1:Langs vejen fra Sognehuset ind imod skolen og frem til skolens indkørsel:

a:Hæk og græsrabat holdes klippet og fri for ukrudt. Brombærplanter bibeholdes.

b:De 2 betonkummer holdes klippet og nogenlunde rene for ukrudt.

2:Hækken ud imod Gelstedvej klippes ind imod skolen

3:Lærketræet ved indkørslen friholdes for buskads og anden beplantning.

4:Gangstien ud imod Gelstedvej :arealet på begge sider ryddes for ukrudt. Kultiveres med henblik på plantning/såning til foråret.

5: Platantræet beskæres i bunden. Bøgetræet på den side beskæres efter aftale med Margit.

Ifølge aftale stilles skolens gymnastiksal til rådighed således:

Som modydelse får sogneforeningens badmintonafdeling tilladelse til at benytte skolens gymnastiksal og omklædningsrum om aftenen imellem 18.00 og 22.00 tirsdage og onsdage i sæson 2014/2015 fra september til og med marts samt en lørdag i marts/april til afholdelse af klubturnering. Alt sammen efter nærmere aftale med skolens ledelse.

Aftalen er indgået som en **forsøgsaftale** og er gældende fra 1. august og frem til årets udgang.

Aftalen genforhandles ved årets udgang.